**Dobeles 1.vidusskolas**

 **pašnovērtējuma ziņojums**

|  |  |
| --- | --- |
|  Dobelē, 2021.gada 23.novembrī |   |
| (vieta, datums) |   |

Publiskojamā daļa

SASKAŅOTS:

|  |
| --- |
| Dobeles novada Izglītības pārvaldes vadītāja |
| (dokumenta saskaņotāja pilns amata nosaukums) |
|   |   | Aija Didrihsone |
| (paraksts) |   | (vārds, uzvārds) |
| 2021.gada  23. novembrī |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2020./2021.māc.g.

| **Izglītības programmas nosaukums**  | **Izglītības****programmas** **kods** | **Īstenošanas vietas adrese** **(ja atšķiras no juridiskās adreses)** | **Licence** | **Izglītojamo skaits, uzsākot programmas apguvi vai uzsākot 2020./2021.māc.g.**  | **Izglītojamo skaits, noslēdzot programmas apguvi vai noslēdzot 2020./2021.māc.g.** |
| --- | --- | --- | --- | --- | --- |
| **Nr.** | **Licencēšanas datums** |
| Pamatizglītības programma | 21011111 |  | V-9845 | 31.05.2018. | 691 | 690 |
| Pamatizglītības otrā posma (7.-9.klase) programma | 23011111 |  | V-9552 | 05.01.2018. | 40 | 39 |
| Vispārējās vidējās izglītības vispārizglītojošā virziena izglītības programma | 31011011 |  | V-9553 | 05.01.2018. | 19 | 19 |
| Vispārējās vidējās izglītības matemātikas, dabaszinību un tehnikas virziena programma | 31013011 |  | V-9554 | 05.01.2018. | 9 | 9 |
| Speciālās izglītības programmas izglītojamiem ar fiziskās attīstības traucējumiem | 21015311 |  | V-9846 | 31.05.2018. | 1 | 1 |
| Speciālās izglītības programmas izglītojamiem ar smagiem garīgās attīstības traucējumiem vai vairākiem smagiem attīstības traucējumiem | 21015911 |  | V-9890 | 19.06.2018. | 5 | 5 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| **NPK** | **Informācija** | **Skaits** | **Komentāri (nodrošinājums un ar to saistītie izaicinājumi, pedagogu mainība u.c.)** |
|  | Pedagogu skaits izglītības iestādē, noslēdzot 2020./2021.māc.gadu | 67 |  |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | - |  |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 7 | 1 bibliotekārs3 logopēdi 1 medicīnas māsa1 karjeras speciālists1 spec. pedagogs |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)
		1. Darba organizācijas pilnveide atbilstoši kompetencēs balstīta mācību satura realizēšanai;
			1. pedagogu slodžu sadale,
			2. bloka stundu izveide stundu sarakstā,
			3. 8.,9.klašu skolēnu apmācība līmeņos matemātikā un latviešu valodā,
			4. sadarbības uzsākšana ar Programmēšanas skolu Datorium 7.,8.klašu skolēnu datorikas mācību satura pilnvērtīgākai apguvei.
		2. Jēgpilna un pamatota materiāltehnisko resursu sadale izglītības kvalitātes nodrošināšanā. Vienota digitālās platformas izveide (e-vide) metodisko, mācību materiālu pieejai.
		3. Skolas kā mācīšanās organizācijas pilnveide, plānojot un nodrošinot atmaksātu laiku pedagogu savstarpējai sadarbībai, pieredzes apmaiņai, plānošanai un organizēšanai.
		4. Pedagogu labās prakses piemēru popularizēšana kolēģu vidū. Skolā ir izveidota koplietošanas datu krātuve, kurā pedagogi sistemātiski ievieto metodiskos un darba materiālus.
1. **Izglītības iestādes darbības pamatmērķi**

Dobeles 1.vidusskolas darba **pamatmērķis** ir noteikts skolas nolikumā:

Demokrātiskā izglītības vidē organizēt un īstenot izglītošanās procesu, kas nodrošinātu valsts pamatizglītības un vispārējās vidējās izglītības standartā noteikto mērķu sasniegšanu un uzdevumu izpildi.

* 1. Izglītības iestādes **misija** – ***Sekmēt skolēnu dzīves gatavību.***
	2. Izglītības iestādes **vīzija** par izglītojamo – ***Skolēnu spēju un talantu izaugsme mūsdienīgā, sakārtotā, drošā un draudzīgā skolas vidē.***
	3. Izglītības iestādes vērtības cilvēkcentrētā veidā – ar **devīzi** *“****Ejam varavīksnes ceļu, mācoties zināt, prast, pastāvēt un būt kopā.”***
	4. 2020./2021.mācību gada darba prioritātes (mērķi/uzdevumi) un sasniegtie rezultāti

|  |  |
| --- | --- |
| * + 1. Turpināt pilnveidot zināšanas, pieredzi un sadarbības prasmes profesionālai gatavībai kompetencēs balstīta mācību satura iedzīvināšanai mācību procesā.
 | **Metodiskā darba tēma 2020./2021.mācību gadā –** Labās prakses piemērs – kompetenču pieejā balstīta pedagogu sadarbība. |
| MK/radošo grupu darbs mācību satura plānošanā, realizācijā. |
| Mācību priekšmetu pedagogu kopīgi veidotas mācību stundas, piemēram, dabaszinību, sporta skolotāju organizētā stunda 9. klasē; svešvalodu, informātikas un vēstures skolotāju kopīgi organizēts projekta darbs 7. klasēs. |
| **50 jeb 75%** pedagogi 2020./2021. mācību gadā apguvuši profesionālās pilnveides programmas. |
| * + 1. Veicināt ikviena izglītojamā rīcībspējas, sadarbībā orientētas un atbildīgas personības veidošanos, radot iespējas talantu attīstīšanai, interešu jomu atpazīšanai un izkopšanai, mācību motivācijas paaugstināšanai.
 | Dalība starpnovadu sešās mācību priekšmetu olimpiādēs. |
| Motivēta, mērķtiecīga un aktīva skolēnu līdzdalība dažādu mācību jomu Latvijas un starptautiska mēroga konkursos un sacensībās, kas attīsta un veicina skolēnu intereses un talantus. |
| * + 1. Organizēt izglītojamo radošu pašizpausmi un aktīvu līdzdalību mācību stundās un ārpusstundu pasākumos, sekmējot pilsoniskuma, patriotisma un valstiskās apziņas veidošanos.
 | Realizētie skolas tradīciju pasākumi. |
| Līdzdalība novada organizētajos pasākumos.  |
| Realizētie valsts svētku/atzīmējamo dienu pasākumi. |

1. **Kritēriju izvērtējums**
	1. Kritērija “**Administratīvā efektivitāte**” stiprās puses un turpmākas attīstības vajadzības

|  |  |
| --- | --- |
| **Stiprās puses** | **Turpmākās attīstības vajadzības** |
| * Ikgadējais skolas pašnovērtējums.
* Direktores pašvērtējums novada pašvaldībai.
 | * Pilnveidot pašnovērtējumu atbilstoši IZM IKVD metodikai no 2021.gada un attīstības plānošanu.
* Veicināt atbildīgu iesaisti pašnovērtēšanas procesā un attīstības plānošanā skolas darbībā ieinteresētās mērķgrupas (piemēram, vadības komanda, pedagogi, darbinieki, izglītojamie, vecāki, dibinātājs).
 |
| * Nepieciešamā pedagoģiskā personāla nodrošinājums.
* Personāla profesionalitāte, stabilitāte, vēlme sasniegt definētos skolas mērķus.
* Kolektīvu raksturojošā labbūtība, atsaucība un izpratne par kopīgi sasniedzamajiem rezultātiem.
 | * Sekmēt pedagoģiskā personāla darba efektivitāti, nodrošinot savstarpēju mācīšanos, darba plānošanu un organizāciju.
 |
| * Skolas stratēģiskā darba plānošana atbilstoši izglītības attīstības mērķiem.
* Vadības komandas prasme nodrošināt labu skolas organizācijas pārvaldību un optimālu darbības efektivitāti.
 | * Pilnveidot procesu regulārai iepriekš izvirzīto mērķu aktualizēšanai ikdienas mācību procesā, nodrošinot kvalitatīvas mācības un iekļaujošu vidi mērķu sasniegšanai.
 |
| * Mērķtiecīgi plānota un realizēta skolas budžeta tāme.
* Finanšu resursu piesaiste, darbojoties Eiropas skolu sadarbības projektā *Erasmus+* un sadarbojoties ar novada uzņēmumiem.
* Laba sadarbība ar novada finanšu nodaļas un grāmatvedības darbiniekiem budžeta plānošanā un organizācijā.
 | * Sadarbībā ar novada pašvaldību sekmēt lielāku finanšu līdzekļu piesaisti mūsdienīgas un drošas vides nodrošināšanai skolā.
* Sadarbībā ar uzņēmējiem sekmēt resursu piesaisti mūsdienīga izglītības procesa vajadzību nodrošināšanā.
 |

* 1. Kritērija “**Vadības profesionālā darbība**” stiprās puses un turpmākas attīstības vajadzības

| **Stiprās puses** | **Turpmākās attīstības vajadzības** |
| --- | --- |
| * Tiek nodrošināts skolas darbības tiesiskums.
* Ir izstrādāti, pārskatīti nepieciešamie iekšējie normatīvie akti.
 | * Sekmēt vēl atbildīgāku katra pedagoga iesaisti iekšējo normatīvo dokumentu izstrādē.
 |
| Vadības komandas prasme uzklausīt darbinieku viedokli par darba organizāciju, meklēt iespējas organizatorisko nosacījumu pilnveidošanā, organizēt un pārraudzīt mācību un audzināšanas procesu. | * Pilnveidot pedagogu un vadības komandas pašnovērtējuma efektīvāku, stratēģiski vienkāršotāku metodiku.
 |
| Darba organizācijas pilnveide saistībā ar valstī noteiktajiem izglītības mērķiem, pamatizglītības un vidusskolas izglītības standartos noteiktajiem sasniedzamajiem rezultātiem. | * Vēl efektīvāk iedzīvināt izglītības politikas mērķus un sasniedzamo rezultātu skolas darba sistēmā.
* Mērķtiecīgi organizēt karjeras izglītības darbu 7. – 9.klasē, lai īstenotu vispārējās vidējās izglītības programmu.
 |
| * Pedagoģiskās padomes darbība.
* Iekļaujošās izglītības īstenošana.
* Skolas audzināšanas darba stratēģija, interešu izglītības programmu īstenošana.

Vadības komanda iesaistīšanās mācību jomu darbā kā mācību priekšmetu pedagogiem un mācīšanās konsultantiem. | * Sistemātiski veicināt pedagogu sadarbību audzināšanas, mācīšanas un mācīšanās jautājumu risināšanā.
* Mērķtiecīgāk popularizēt Labās prakses pieredzes piemērus.
 |
| Regulāra informācijas nodošana par pieņemtajiem lēmumiem, par iegūto informāciju semināros, aptaujās, darba grupu diskusijās, sarunās u.tml. | * Paaugstināt efektivitāti un mērķtiecīgumu vienotas digitālās platformas (e-vide) metodisko, mācību materiālu pieejai.
 |
| Cieņpilnas komunikācijas, godīguma, atbildības, tolerances ievērošana nepopulāru lēmumu pieņemšanā. |  |

* 1. Kritērija “**Atbalsts un sadarbība**” stiprās puses un turpmākas attīstības vajadzības

| **Stiprās puses** | **Turpmākās attīstības vajadzības** |
| --- | --- |
| * Skolas darbības plānošana saistībā ar novada izglītības attīstības mērķiem.
* Skolas mācību un audzināšanas darba rezultātu sniegšana novada Izglītības pārvaldei, kopīga pilnveidojamo jomu risinājumu meklēšana izglītības kvalitātes nodrošināšanā.
* Regulāra sadarbība ar novada pašvaldību finanšu resursu pārvaldībā un skolas vides infrastruktūras pilnveidē.
 | * Nodrošināt sadarbībā ar pašvaldību mērķtiecīgu personāla profesionālās kompetences pilnveidi, nepieciešamo speciālistu nodrošināšanu.
* Turpināt pilnveidot mūsdienīgas skolas vidi izglītības programmu īstenošanā (piem. bibliotēkas, ēdināšanas, ģērbtuves bloka pārbūve).
 |
| * Regulāra sadarbība mācību un audzināšanas uzdevumu realizācijā ar Dobeles novada muzejiem, bibliotēku, kultūras namu, Dobeles novada jauniešu iniciatīvas un veselības centru, uzņēmumiem.
 | * Turpināt pilnveidot sadarbību ar novada uzņēmējiem izglītības aktivitāšu un karjeras izglītības perspektīvā.
 |
| * Izpratnes sekmēšana kolektīvā par inovāciju nepieciešamību izglītības kvalitātes pilnveidē.
* Daudzveidīgu resursu un risinājumu izmantošana darba organizācijā.
* MK/radošo grupu darbs mācība satura plānošanā, organizēšanā.
 | * Regulāras un argumentētas informācijas aprites nodrošināšana par pieņemtajiem lēmumiem un pārmaiņu nepieciešamību.
* Komanddarba un savstarpējās mācīšanās sekmēšana efektīvākai profesionālajai darbībai, iepazīstoties ar citu skolu pieredzi profesionālās sadarbības nodrošināšanā.
* Izveidotās digitālās e-vides - pedagogu mācību materiālu krātuves - regulāra, mērķtiecīga papildināšana.
* Sadarbības attīstīšana ar Programmēšanas skolu Datorium datorikas mācību priekšmeta satura apguvē.
 |
| * Regulāra informācijas apmaiņa.
* Vecāku viedokļu izzināšana, iesaistīto pušu interešu līdzsvarošana.
* Klases audzinātāju darbs skolas mērķu skaidrošanā un sadarbības ar ģimeni sekmēšanā.
* Individuālās sarunas ar izglītojamo ģimenēm par dažādiem ar izglītošanu saistītiem jautājumiem un daudzveidīgu problēmu risināšanā.
 | * Nodrošināt efektivitāti regulārai vecāku līdziesaistei skolas darbībā, atgriezeniskās saites iegūšanā par pilnveidojamajām skolas darbības jomām.
 |
| * Priekšnosacījumu radīšana skolas padomes darbības nodrošināšanai.
* Regulāra skolas padomes iesaiste argumentētu viedokļu par pilnveidojamajām skolas darbības jomām izzināšanā, viedokļu saskaņošanā.
 | * Skolas padomes darbības sekmēšana un izglītošana par aktuāliem izglītības procesa jautājumiem.
 |
| * Regulāra izglītojamo ģimeņu viedokļu izzināšana un apmaiņa skolas darba pilnveidē un attīstībā.
 |  |

* 1. Kritērija “**Pedagogu profesionālā kapacitāte**” stiprās puses un turpmākas attīstības vajadzības

| **Stiprās puses** | **Turpmākās attīstības vajadzības** |
| --- | --- |
| * Pedagogu ar atbilstošu kvalifikāciju nodrošinājums izglītības programmu īstenošanai.
* Nepieciešamās informācijas par pedagogu izglītību un profesionālo kvalifikāciju savlaicīga ievadīšana VIIS datu bāzē.
* Ilgstoša pedagogu vakanču neesamība.
* Pedagogu aizvietošanas nodrošinājums ilgstošas darba nespējas vai prombūtnes gadījumos.
 | * Jaunu pedagoģisko kadru piesaiste pedagogu pārslodzes mazināšanai.
 |
| * Atbilstība normatīvajos aktos noteiktajām prasībām 50 pedagogi iesaistījušies profesionālās pilnveides kursos.
* Atbalstītas un nodrošinātas pedagogu vajadzības un vēlmes tālākizglītības vai profesionālās kompetences pilnveidei.
 | * Kursos gūto zināšanu efektīvāka pārnese mācību un audzināšanas darba realizācijā.
 |
| * Ir nodrošināta visu izglītības programmas mācību priekšmetu un jomu mācīšana.
* Mērķtiecīgi plānota katra pedagoga darba slodze.
* Izstrādāta kārtība profesionālās kvalitātes novērtēšanai, pedagoga brīvprātīga iespējai pieteikties novērtēšanai.
 | * Motivēt pedagogus profesionālās kvalitātes novērtēšanai.
 |
| * Ikgadēja pedagogu pašvērtējuma analīze, iegūto rezultātu apstrāde tālākai skolas izglītības procesa pilnveidei.
* Skolas pašnovērtējuma ziņojuma būtiska daļa - pedagogu pašvērtējums.
 | * Pilnveidot pedagogu prasmi izvērtēt savu profesionālo darbību, tai skaitā to, cik efektīvs bijis izglītības process un ikdienas darbība, identificēt pedagoga darbības stiprās puses un labas prakses piemērus, ar kuriem var dalīties ar citiem kolēģiem.
* Sekmēt pedagogu prasmi pamatot profesionālās pilnveides kursos gūto zināšanu ieviešanu profesionālajā darbībā.
* Sekmēt organizētu pedagogu sadarbību profesionālajai pilnveidei, pieredzes apmaiņai.
 |

1. **Informācija par lielākajiem īstenotajiem projektiem par 2020./2021.māc.g.**
	1. Dalība projektā „**Atbalsts priekšlaicīgas mācību pārtraukšanas samazināšanai**” Nr. 8.3.4.0/16/I/001, PuMPuRS.

2020./2021.m.g. 1. semestrī tika sagatavoti 13 individuālie atbalsta plāni, nodrošinot individuālas konsultācijas dažādos mācību priekšmetos, kā arī pedagoga palīga atbalstu klātienes mācību stundās.

2. semestrī atbalstu saņem 5 izglītojamie. Konsultatīvais atbalsts tika turpināts arī attālinātajā mācību procesā, un sadarbībai tika izmantoti elektroniskie saziņas rīki: e-klase, Zoom platforma vai saziņa Whatsapp.

Projekta “Atbalsts priekšlaicīgas mācību pārtraukšanas samazināšanai” (PuMPuRS) ietvaros 2020./2021. m. g. tika īstenots jaunatnes iniciatīvas **projekts “Mana nākotne – mana izvēle”,** ko realizēja Rīgas Vīru Grupa (Riga Men’s Group). Savu darbību vīru grupa balsta uz principiem - godīgums, atvērtība un autentiskums.

* 1. Dalība projektā "**Atbalsts izglītojamo individuālo kompetenču attīstībai**" Nr. 8.3.2.2./16/I/001

2020./2021. m.g. projekta mērķu īstenošanā tika iesaistīti - audiologopēds un 11 pedagogu palīgi, nodrošinot atbalstu skolēniem no 1.- 4. klasei ikdienas mācību stundās. Atbalsts mācību satura izpratnē tika nodrošināts arī attālinātā mācību procesa laikā, par saziņas līdzekli izmantojot dažādus elektroniskos resursus.

* 1. Sākot ar 2018. gada septembri Dobeles 1.vidusskolā tiek īstenot Latvijas 100gades programma “**Latvijas skolas soma.**”
	2. Dalība projektā “**Karjeras atbalsts vispārējās un profesionālās izglītības iestādēs**” Nr.8.3.5.0./16/I/001 (VIAA).
	3. Uzdevumu izpilde Eiropas skolu sadarbības projektā „**WATER FOR LIFE**” ("Ūdens dzīvībai") Nr. 2017-1-FR01-KA219-037205\_4, **Erasmus+** programmas Starpskolu stratēģisko partnerību projekts. Īstenošanas laiks: 1.09.2017 – 31.12.2020.

Projekta mērķis: radīt motivējošu, inovatīvu, uz projektu balstītu izglītības pieeju vides izglītībā skolēniem vecumposmā līdz 15 gadiem, pamatojoties uz skolotāju labās prakses pieredzes apmaiņu partnerības skolās.

* 1. Uzdevumu izpilde skolu uzņēmējdarbības projektā "**Esi Līderis!**", dodot iespēju vidusskolēniem iegūt daudzpusīgas zināšanas uzņēmējdarbībā un personības attīstībā. 2020./2021. m.g. valsts akreditētu apliecību par uzņēmējdarbības pamatu apgūšanu ieguva septiņi 12.klases absolventi.
	2. Junior Achievement Latvia Skolēnu mācību uzņēmumu darbība. 2 SMU komandu dalība fināla sacensībās “**Jauno uzņēmēju dienas 2021**.” Skolotājas izvirzīšana konkursam „**Gada labākais skolotājs uzņēmējdarbībā**.” Skolotājas ieguldītais darbs novērtēts finālistu konkursā.
	3. Dalība Edinburgas hercoga starptautiskā jauniešu pašaudzināšanas programma “**Award**”. Skola programmu īsteno no 2018. gada. Edinburgas hercoga starptautiskos bronzas apbalvojumus 2020./2021.m.g. ieguva divas skolnieces.
1. **Informācija par institūcijām, ar kurām noslēgti sadarbības līgumi** (izglītības programmu īstenošanai) Pārskata periodā nav noslēgti līgumi.
2. **Audzināšanas darba prioritātes trim gadiem un to ieviešana**
	1. Organizēt izglītojamo radošu pašizpausmi un aktīvu līdzdalību mācību stundās un ārpusstundu pasākumos, sekmējot pilsoniskuma un patriotisma veidošanos.
		1. iedzīvinātas tikumiskās vērtības – cieņa, atbildība, sadarbība, izmantojot
		dažādas sociālās aktivitātes mācību priekšmetu un klases audzināšanas
		stundās un ārpusstundu pasākumos;
		2. piedāvātas daudzveidīgas interešu izglītības nodarbības (88h);
		3. izveidota aktivitāšu un pasākumu ciklogramma katram mēnesim;
		4. plānoti un organizēti radoši un jēgpilni ārpusstundu pasākumi;
		5. bagātināta skolēnu kultūrvēsturiskā izpratne un pieredze projekta “Skolas soma” ietvaros;
		6. pilnveidotas skolēnu pašpārvaldes prasmes saskarsmē, realizējot idejas,
		sadarbojoties un iesaistoties skolas un pilsētas mēroga pasākumos;
		7. organizēti karjeras attīstības atbalsta pasākumi skolēniem
		atbilstoši skolēnu vajadzībām un vēlmēm.
	2. 2-3 teikumi par galvenajiem secinājumiem pēc mācību gada izvērtēšanas
		1. nodrošināts plašs interešu izglītības piedāvājums un skolēnu iesaiste skolas piedāvātajos pulciņos;
		2. sniegts atbalsts visa veida fizisko aktivitāšu veicināšanai, organizējot sporta pasākumus skolā un nodrošinot skolas komandu dalību dažādās ārpusskolas sacensībās;
		3. klašu kolektīvu aktīva iesaiste projektā “Latvijas skolas soma”, dodoties ekskursijās, iepazīstot Latvijas kultūrvēstures objektus, gūstot kultūrpieredzi tiešsaistes muzejpedagoģiskajās, teātra, mūzikas un mākslas jomā;
		4. Skolēnu pašpārvaldes aktīvākas līdzdalības un atbildības veicināšana skolas pasākumu organizēšanā.
3. **Citi sasniegumi**
	1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).
		1. Sadarbība ar Latvijas universitāti, nodrošinot pedagoģisko praksi 1. un 3.klasē divām studentēm.
		2. Skolēnu dalība sešās mācību priekšmetu Auces, Dobeles un Tērvetes novada olimpiādēs. Iegūtas piecas *Atzinības*, trim skolēniem 3. vieta, vienam – 2.vieta, vienam – 1.vieta
		3. Skolēnu dalība konkursos: starptautiskajā matemātikas konkursā “Ķengurs”; ekonomikas un finanšu pratības izpratnes konkursā “Biznesa pasakas”; Junior Achievement Latvia skolēnu mācību uzņēmumu (SMU) darbošanās daudzveidīgās aktivitātēs, piem., tirgošanās pasākumā CITS BAZĀRS; jauno uzņēmēju dienās; skolēnu karikatūru zīmēšanas konkursā “Pasmejies”; Latvijas Biškopības biedrības vizuālās mākslas konkursā “Bite, daba un es”; futbola sacensības (zēnu komanda 3.v.); sacensības vieglatlētikā – kross (7 godalgotas vietas)
	2. Izglītības iestādes informācija par galvenajiem secinājumiem pēc valsts pārbaudes darbu rezultātu izvērtēšanas par 2020./2021.mācību gadu un par sasniegumiem valsts pārbaudes darbos pēdējo trīs gadu laikā.

**Secinājumi:**

**3.klases** valsts pārbaudes darbu rezultāti pēdējo trīs gadu laikā ir ar virzību uz optimālu līmeni (vidēji latviešu valodā – 74%, matemātikā – 67%).

**6.klasei** valsts pārbaudes darbu rezultāti pēdējo trīs gadu laikā ir pietiekamā līmenī ar virzību uz optimālo līmeni (vidēji latviešu valodā – 57%, matemātikā – 60%, dabaszinībās -55% ), attālinātajā mācību procesā dabaszinībās rezultāts pazeminājies.

**9.klases** valsts pārbaudes darbu rezultātu izvērtējums nav objektīvs, jo 2018./19.m.g. tika kārtoti eksāmeni, bet 2020./21.m.g. tika kārtots diagnostikas darbs matemātikā un latviešu valodā. Pēc ilgstoša attālinātā procesa rezultāti ir pietiekamā līmeni (latviešu valoda – 39%, matemātika – 41%).

Dobeles 1.vidusskolas centralizēto eksāmenu vidējo rādītāju salīdzinājums 2019., 2020., 2021. gadā

|  |  |  |  |  |
| --- | --- | --- | --- | --- |
| Eksāmens | Vidējie % valstī2021. gadā | Vidējie % izglītības iestādē2019. gadā | Vidējie % izglītības iestādē2020. gadā | **Vidējie % izglītības iestādē****2021. gadā** |
| Latviešu valoda | 51,2 | 49,1 | 54,4 | **48,8** |
| Matemātika | 36,1 | 21,11 | 30,1 | **23,6** |
| Angļu val. | 66,6 | 61,7 | 68,2 | **53,5** |
| Krievu val. | 76,4 | 62,5 | 80,4 | **74,1** |
| Bioloģija | 50,4 | 37,9 | 36,7 | **18,6** |
| Latvijas un pasaules vēsture | 45,8 |  |  | **76,8** |
| Informātika | - | 51,79 | 55,3 | **63,0** |

2021. gadā centralizēto valsts pārbaudes darbu rādītāji mācību priekšmetos - latviešu valoda, matemātika, svešvalodas, bioloģija - ir nedaudz zemāki kā vidējie rādītāji valstī, Latvijas un pasaules vēsturē rezultāts it augstāks kā vidējie rādītāji valstī, rezultāti informātikā nav salīdzināmi, jo nav zināmi vidējie rādītāji valstī. Vērojams, ka latviešu valodas un matemātikas eksāmena vidējais vērtējums ir par 2% zemāks kā iepriekšējos mācību gados, svešvalodu eksāmena vidējais vērtējums ir par 5% zemāks kā iepriekšējos mācību gados. Tas skaidrojams ar ilgstošo attālināto mācību procesu, jo skolēniem bija liegta iespēja pilnveidot praktiskās iemaņas reālā darbībā.

Izglītības iestādes vadītājs

|  |  |  |
| --- | --- | --- |
|  |  | Sarmīte Šulte |
| (paraksts) |   | (vārds, uzvārds) |